VM i skiflyging 1986

Verdensmesterskapet i skiflyging 1986 ble arrangert i Bad Mitterndorf, Østerrike fra 7. til 9. mars 1986.

Mesterskapet ble avviklet med tre omganger hver av de to konkurransedagene, der de to beste omgangene hver dag talte i sammendraget. Østerrikerne Andreas Felder og Franz Neuländtner hoppet stabilt godt og tok gull- og sølvmedalje, og dette mesterskapet ble dermed det første VM i skiflyging der én nasjon tok to medaljer.

VM i 1986 ble preget av flere stygge fall, og i alt ble syv hoppere skadet. Blant disse var norske Rolf Åge Berg (hjernerystelse og ødelagt korsbånd, 12 % invalid), japanske Masahiro Akimoto (hjernerystelse og brudd i høyre ankel) og østtyske Ulf Findeisen (hjernerystelse, ribbeinsbrudd og hjertestans).Arne Thoresen: Lengst gjennom lufta. Versal Forlag, Oslo 2007. ISBN 978-82-8188-030-6, s. 204-205

Bakken
Kulm var blitt utbygd til mesterskapet og hadde K-punkt 185 meter. Før VM var bakkerekorden 167 meter, satt av Hubert Neuper (Østerrike) i verdenscupen 13. mars 1982.Skisprungschanzen-Archiv: Bad Mitterndorf/Tauplitz Under mesterskapet i 1986 tangerte Andreas Felder verdensrekorden med 191 meter. Det var siste gang på 25 år at en verdensrekord ble satt et annet sted enn i Planica.

Etter mesterskapet bestemte FIS at 191 meter skulle være den største tellende lengden i skiflyging – hopp over den lengden skulle ikke måles, og skulle få lengdepoeng kun for 191 meter.Lengst gjennom lufta, s. 208

Resultater
 Plass Navn Land Poeng 1  Andreas Felder    745,0 2  Franz Neuländtner    730,5 3  Matti Nykänen    698,5 4  Ladislav Dluhoš    681,0 5  Tuomo Ylipulli    680,5 6  Thomas Klauser    674,5 7  Pekka Suorsa    672,0  Franz Wiegele    672,0 9  Jens Weißflog    671,0 10  Piotr Fijas    656,5 11  Trond Jøran Pedersen    644,0 12  Jan Kowal    641,5 13  Steve Collins    636,0 14  Didier Mollard    635,0 15  Primož Ulaga    632,5 16  Mika Kojonkoski    630,0 17  Andreas Bauer    626,5 18  Vegard Opaas    616,5 19  Miran Tepeš    613,5 20  Holger Freitag    610,5 21  Patrick Dubiez    587,0 22  Pavel Ploc    586,5 23  Ole Gunnar Fidjestøl    581,0 24  Klaus Ostwald     580,5 25  Rick Mewborn    567,0 26  Frédéric Berger    534,0 27  Antonio Lacedelli    532,0 28  Janez Debelak    530,0 29  Virginio Lunardi    529,5  Sandro Sambugaro    529,5 31  Matjaž Debelak    527,5 32  Martin Švagerko    522,0 33  Bernat Sola    515,0 34  Mike Holland    509,5 35  Zane Palmer    498,0 36  Robert Witke    487,0 37  Mark Konopacke    485,0 38  Massimo Rigoni    481,0 39  Rolf Schilli    460,0 40  Ernst Vettori    458,5 41  László Fischer    453,0 42  Chiharu Nishikata    418,5 43  José Rivera    410,5 44  Rolf Åge Berg    410,0 45  Akira Satō    396,5 46  Yasuhide Miyazaki    377,0 47  Ulf Findeisen    350,0 48  Masahiro Akimoto    286,5 49  Wolfgang Steiert    189,0 50  Jiří Parma    141,0

Kilder
Jens Jahn, Egon Theiner: Enzyklopädie des Skispringens. AGON Sportverlag, Kassel 2004. ISBN 3-89784-099-5, s. 367-368 og 386
Adam Kwieciński: Hoppresultater (besøkt 9. mars 2016)

1986
Kategori:Internasjonale mesterskap i 1986
Kategori:Skihopping i Østerrike
Kategori:Internasjonale mesterskap i Østerrike
Kategori:Sport i Østerrike i 1986
Kategori:Skihopping i 1986